<classify> Timu hiyo kwa sasa ipo kisiwani Zanzibar ikijiandaa na Ligi Kuu Tanzania Bara itakayoanza Septemba.Kwa mujibu wa Ofisa Habari wa Simba, Haji Manara, mchezo huo unalenga kujipima nguvu zaidi kwa timu yao.Manara alisema katika kuendelea kuwajengea uwezo wachezaji hao, uongozi umeona kuwa ni vyema kuwaandalia mchezo huo ili pia kumpatia nafasi nzuri kocha wa timu hiyo kufutilia uchezaji wa wachezaji wake hao.Timu ya Simba leo jana imepewa mapumziko ya siku moja kwa ajili ya kuupumzisha mwili kabla ya kesho leo saa 2 asubuhi kufanya mazoezi ya viungo tayari kwa kuikabili timu ya Kombaini ya Zanzibar katika uwanja wa Amaan Zanzibar, alisema msemaji huyo wa Simba.Alisema mchezo utaanza saa 11 kamili jioni ambapo Kocha Mkuu wa Simba, Dylan Kerr kwa upande wake alisema kuwa atautumia mchezo huo pia kujiandaa katika mchezo kati ya timu yake dhidi ya AFC Leopards ya Kenya utakaochezwa Siku ya Simba itakayoadhimishwa Desemba 8, mwaka huu.Tunategemea kufanya vizuri katika mchezo wa kesho leo na si kesho tu bali hata kwenye mechi yetu kubwa ya kwanza na AFC Leopards, alisema kocha huyo.Simba itaikabili timu ya AFC Leopards kutoka Kenya ikiwa ni sehemu ya maadhimisho ya Siku ya Simba itakayosherehekewa Agosti 8, mwaka huu kwenye Uwanja wa Taifa, Dar es Salaam.Mchezo huo pia utahusika katika kuongeza hamasa kwa wanachama wa klabu hiyo kuchukua uamuzi wa kuwa na kadi mpya za klabu hiyo ambapo kwa wanachama wenye kadi hizo wataingia bure uwanjani.Simba pia inaendelea kumjaribu kipa Vincent Angban kutokea Ivory Coast ambaye ameanza majaribio na timu hiyo kupimwa uwezo wake na kama klabu itaamua kumchukua.  <topic>: MICHEZO 